projecte-aina/catalan_government_crawling huggingface dataset:
La Jornada "Com treballar i comunicar l'accessibilitat?" organitzada per Apropa Cultura en col·laboració amb l'Ajuntament de Barcelona va tenir lloc el passat dijous 1 de desembre al Gran Teatre del Liceu.
L'app ArtAccés ofereix els subtítols o l'audiodescripció de la pel·lícula projectada a través del telèfon mòbil o la tauleta.
El dia 3 de juny tindrà lloc la preestrena de la pel·lícula "L'hivern i la primavera al regne d'Escampeta" a la sala Zumzeig de Barcelona, en una sessió especial que es podrà seguir amb l'aplicació.
El mòdul consta de 3 sessions adreçades a programadors i tècnics d'aquests espais
La formació s'adreça als professionals tècnics dels equipaments escènics i musicals per tal d'afavorir una millor atenció a les persones amb discapacitat usuàries dels seus equipaments
El Departament de Cultura col·labora en el projecte europeu Accessible Culture&Training amb la Universitat Autònoma de Barcelona, Trànsit Projectes, l'ECQA, la companyia de teatre NTGent, l'agència d'accessibilitat INTER i les Universitats d'Anvers, Viena i Belfast.
L'objectiu d'aquesta formació és assessorar i dotar els equipaments de competències bàsiques per elaborar materials de difusió accessibles
Treball en grup dins el curs de Lectura Fàcil
La Direcció General de Cooperació Cultural juntament amb l' SDE (Servei de Desenvolupament Empresarial) van organitzar el passat 23 de maig el taller "Lectura fàcil: un recurs per facilitar l'accés a la cultura".
Aquesta formació s'inclou dins el mòdul formatiu " L'accessibilitat als equipaments culturals ", que sorgeix com a part de les actuacions dels plans d'accessibilitat dels equipaments escènics i musicals i dels cinemes.
Aquest curs sobre comunicació accessible va tenir lloc a l'Arts Santa Mònica i va aglutinar una vintena de professionals de la comunicació de diferents equipaments culturals del territori català.
El principal objectiu de la jornada era donar a conèixer el concepte de Lectura Fàcil (LF).
També proporcionar eines i tècniques per adaptar i elaborar contingut i materials de difusió entenedors i accessibles per a tothom, no només per a persones amb dificultats lectores o deficiència visual.
La formadora del taller va ser Eugènia Salvador, codirectora de l'Associació de Lectura Fàcil, entitat sense ànim de lucre que treballa per fer accessible la lectura, la cultura i la informació.
El format del taller va ser principalment pràctic.
Salvador va exposar què és la lectura fàcil i a qui es dirigeix.
A més, va proporcionar pautes per fer més accessibles els materials de difusió dels equipaments culturals, tot posant com a exemple publicacions dels espais presents.
Amb tot, els participants van poder analitzar materials propis i proposar canvis per a adaptar-los a Lectura Fàcil a partir de la informació apresa durant la primera part de la formació.
La jornada va ser molt participativa.
Els assistents van compartir pràctiques comunicatives i van mostrar materials i canals de difusió de cada equipament.
Alhora, es van generar grups de treball i diàlegs on tothom va poder aportar els seus coneixements i punts de vista per treballar de forma conjunta en la millora de les publicacions de cada un dels espais.
El Departament de Cultura, en el marc de les seves competències, està duent a terme el Pla d'accessibilitat dels equipaments escènics i musicals, espais d'arts visuals i cinemes, on es pretén que les activitats culturals garanteixin les suficients condicions d'accessibilitat per a tothom.
Les properes sessions es duran a terme a les localitats i equipaments següents:
Pràctica vivencial de la jornada "Atenció a les persones amb discapacitat" al Teatre Bartrina de Reus
El passat 14 d'octubre de 2019, al Teatre Bartrina de Reus, va tenir lloc la jornada: "Atenció a les persones amb discapacitat" adreçada als equipaments escènics i musicals de l'SPEEM.
La Sub-direcció General de Promoció Cultural i el Servei de Desenvolupament Empresarial organitzen aquesta formació en el marc del mòdul "L'accessibilitat als equipaments culturals" per promoure el compliment dels plans específics d'accessibilitat en l'àmbit escenicomusical, d'acord amb la Llei 13/2014, del 30 d'octubre.
La jornada va ser a càrrec de la formadora Maria Josep Caldés, terapeuta del Centre d'Autonomia Personal Sirius, de l'Àrea de Promoció de l'Accessibilitat i de Supressió de Barreres del Departament de Treball, Afers Socials i Famílies.
Caldés va exposar la problemàtica que es troben els col·lectius amb diversitat funcional com a usuaris dels equipaments escènics i musicals i va proposar estratègies per redreçar la situació.
Posteriorment, es van explicar les iniciatives pioneres del Gran Teatre del Liceu en qüestions d'accessibilitat.
De fet, el Liceu va acollir el 2018 la primera d'aquestes sessions formatives d'accessibilitat que s'han celebrat al llarg d'aquest any a Girona, Lleida i finalment a Reus.
La jornada va tenir molt bona acollida entre els assistents, que van respondre proactivament i van demanar més formacions d'accessibilitat per resoldre el més aviat possible les qüestions pendents en aquesta matèria.
Per concloure, els assistents van fer una pràctica vivencial de les discapacitats en l'accés a un teatre, posant-se a la pell d'aquests usuaris i evidenciant les mancances que encara arrosseguen molts equipaments en aquest sentit.
El Teatre Nacional de Catalunya ofereix sessions amb audiodescripció i subtitulació durant la temporada 2016-2017
El Distintiu promou l'ecoeficiència i la sostenibilitat ambiental en la categoria dels equipaments escènics i musicals i centres i espais d'arts visuals.
Durant el 2016, ja l'havien obtingut el Gran Teatre del Liceu, el Teatre Auditori de Granollers i La Virreina Centre de la Imatge.
El Projecte Social del Gran Teatre és un dels tres vectors directors del Pla Estratègic i de Viabilitat 2014-2017, juntament amb la qualitat artística i la sostenibilitat econòmica.
L'accessibilitat i el compromís mediambiental formen part de les deu àrees d'actuació del Projecte Social del Gran Teatre del Liceu.
El Departament de Cultura dóna suport a la nova col·lecció d'audiollibres Seebook, que ofereix una selecció d'obres en català.
L'app ArtAccés ofereix els subtítols o l'audiodescripció de la pel·lícula projectada a través del telèfon mòbil o la tauleta.
El dia 3 de juny tindrà lloc la preestrena de la pel·lícula "L'hivern i la primavera al regne d'Escampeta" a la sala Zumzeig de Barcelona, en una sessió especial que es podrà seguir amb l'aplicació.
L'aplicació Artaccés per a mòbils i tauletes creada pel Departament de Cultura i que permet seguir pel·lícules a persones amb discapacitat auditiva o visual, podrà ser utilitzada dimecres, 3 de juny, a les 12.30 hores, en una projecció especial que Pack Màgic, la nova distribuïdora de Drac Màgic, realitzarà a la sala Zumzeig de Barcelona.
L'hivern i la primavera al regne d'Escampeta serà el film que podran seguir amb audiodescripció les persones amb discapacitats auditives i visuals i que també ha estat subtitulada al català per fomentar la lectura dels més grans o amb dificultats auditives.
La pel·lícula s'estrenarà oficialment el 5 de juny.
El Departament de Cultura ha contactat amb les principals associacions i entitats per tal que puguin gaudir d'aquesta projecció especial, a la qual assistirà el director general de Creació i Empreses cultural, Jordi Sellas.
Aquesta serà la primera d'una sèrie de projeccions d'aquesta distribuïdora que es podran seguir mitjançant aquesta aplicació.
L'aplicació pública i gratuïta ArtAccés permet que qualsevol dispositiu mòbil (telèfon mòbil o tauleta) sincronitzi automàticament amb els subtítols o audiodescripció de la pel·lícula projectada.
L'usuari pot utilitzar el seu propi dispositiu i en el cas dels discapacitats visuals, ArtAccés és compatible amb els requeriments d'accessibilitat necessaris per a aquest col·lectiu.
L'app està disponible per a Android i IOS.
ArtAccés és una iniciativa del Departament de Cultura de la Generalitat de Catalunya, a través de la Direcció General de Creació i Empreses Culturals i del Centre de Telecomunicacions i Tecnologies de la Informació.
L'empresa Drac Màgic es va fundar el 1970 i es dedica fonamentalment a l'estudi i la divulgació del cinema i dels audiovisuals i la seva utilització en diverses activitats educatives, socials i culturals.
Més informació a: packmagic.cat
El departament de Cultura ha organitzat aquest curs adreçat als professionals tècnics dels equipaments escènics i musicals
Es tracta de la segona jornada dedicada a millorar l'experiència de les persones amb Discapacitat Intel·lectual i amb Trastorn de l'Espectre Autista (TEA)
La primera jornada, "Discapacitat Intel·lectual i Accessibilitat Cognitiva", va tenir lloc el passat dilluns 29 de gener al Museu d'Art Contemporani de Barcelona
El taller està adreçat als professionals de la comunicació dels equipaments escènics i musicals i cinemes.
Pràctica vivencial al Gran Teatre del Liceu
La Direcció General de Cooperació Cultural conjuntament amb l'SDE (Servei de Desenvolupament Empresarial) han presentat el taller "Formació en atenció a les persones amb discapacitat i necessitats especials" que ha tingut lloc el passat dimecres, 20 de juny, al Gran Teatre del Liceu.
El principal objectiu de la jornada ha estat afavorir una atenció de qualitat a les persones amb diversitat funcional i, per això, és necessari dotar als professionals dels equipaments amb eines que millorin l'atenció presencial als seus llocs de treball.
Maria Josep Caldés, terapeuta ocupacional del Centre per a l'Autonomia Personal Sírius, ha dut a terme la formació del taller, amb una part teòrica on ha descrit les diferents discapacitats amb què es podien trobar els tècnics dels equipaments (física, sensorial, intel·lectual i per trastorn o malaltia mental) donant pautes so bre com tractar i ajudar a cadascuna de les persones segons les seves necessitats.
Actualment, hi han 537.998 persones amb discapacitats i 1.361.468 persones més grans de 65 anys a Catalunya.
Cada vegada tenim una població d'edat més avançada i això implica la necessitat d'adequar els diferents espais dels equipaments, no només tenint en compte a les persones amb discapacitat, sinó pensant en la millor comoditat i seguretat per a tothom.
Ha estat una jornada molt participativa on els programadors i tècnics dels equipaments han explicat les pròpies experiències en l'atenció a les persones amb discapacitat.
Pràctica vivencial en l'accés a un teatre
S'han utilitzat els accessos al Gran Teatre del Liceu per dur a terme una pràctica vivencial en què els assistents del taller han participat fent ús d'unes cadires de rodes, ulleres especials que simulaven una ceguera i bastons.
D'aquesta manera, els tècnics han pogut experimentar en primera persona quines són les dificultats reals amb les que es troben les persones amb discapacitat al accedir al seu equipament
L'objectiu de la pràctica és millorar la qualitat del servei que els hi poden oferir en tres nivells: accés, comunicació i manipulació.
El Departament de Cultura, en el marc de les seves competències, està duent a terme el Pla d'accessibilitat dels equipaments escènics i musicals, espais d'arts visuals i cinemes.
El Gran Teatre del Liceu forma part de la comissió del Pla d'accessibilitat, que el seu desplegament s'emmarca dins del Sistema Públic d'Equipaments Escènics i Musicals (SPEEM) i per mitjà d'aquest Pla es pretén que les activitats culturals garanteixin les suficients condicions d'accessibilitat a tothom.
El mòdul consta de 3 sessions adreçades a programadors i tècnics d'aquests espais
Formació d'accessibilitat al Gran Teatre del Liceu
El Servei de Desenvolupament Empresarial i la Subdirecció General de Promoció Cultural, d'acord amb la Llei 13/2014, del 30 d'octubre, d'accessibilitat, organitzen el mòdul formatiu " L'accessibilitat als equipaments culturals ", en el marc de les actuacions dels plans d'accessibilitat dels equipaments escènics i musicals i dels cinemes.
El mòdul consta de tres sessions, adreçades a programadors i tècnics d'aquests espais i s'hi tractaran els diferents àmbits de l'accessibilitat i la seva aplicació pràctica: els plans d'accessibilitat, la Lectura Fàcil i les funcions accessibles i activitats que fomenten l'accessibilitat.
Així com tres sessions d'Atenció a les persones amb discapacitat a Girona, Lleida i Reus.
La primera formació del Mòdul serà el proper 14 de març de 2019 sobre " L'elaboració de plans d'accessibilitat dels equipaments culturals ".
Aquesta formació pretén assessorar i dotar els professionals d'equipaments d'eines metodològiques per tal d'elaborar un pla d'accessibilitat.
El 23 de maig de 2019 es farà la formació referent a "Lectura fàcil: un recurs per facilitar l'accés a la cultura", per tal de que els equipaments puguin adaptar i elaborar els seus materials de difusió
Finalment, el 6 de juny de 2019 es realitzarà la sessió " Com es poden organitzar sessions accessibles i quines activitats fomenten l'accessibilitat " on es facilitaran propostes, pautes, exemples i bones pràctiques per tal de dur a terme funcions que fomentin l'accessibilitat dels espectacles i concerts.
D'altra banda, també es realitzaran tres sessions a l'àmbit territorial sobre l'" Atenció a les persones amb discapacitat" a Girona, Lleida i Reus.
Guia per a l'elaboració de plans d'accessibilitat en equipaments escènics i musicals
L'accessibilitat a les arts escèniques i al música: glossari, recursos i referències d'interès
Text refós de les bases generals reguladores dels procediments per a la concessió d'ajuts en règim de concurrència tramitats per l'Oficina de Suport a la Iniciativa Cultural.
Aquest text estableix que les bases generals de 2017 continuen sent vigents per a l'any 2018, amb un únic canvi: el termini per presentar la documentació justificativa serà l'últim dia hàbil de gener de l'any següent al de la concessió de l'ajut, a no ser que les bases específiques indiquin un altre termini.
"f) Quan l'import de la despesa subvencionable iguali o superi els 40.000,00 euros sense incloure l'IVA, en cas
d'obres, o els 15.000,00 euros sense incloure l'IVA, en cas de subministrament o prestació de serveis, s'han de
sol·licitar com a mínim tres ofertes de diferents proveïdors, amb caràcter previ a la contracció del compromís
per a l'execució de l'obra, la prestació del servei o el lliurament del bé, tret que per les seves característiques
especials no hi hagi en el mercat un nombre suficient d'entitats que els realitzin, prestin o subministrin, o que
la despesa s'hagi fet amb anterioritat a la concessió de l'ajut.
L'elecció entre les ofertes presentades, que s'han d'aportar en la justificació, s'ha de fer d'acord amb els criteris
d'eficiència i economia i s'ha de justificar expressament en una memòria quan no recaigui en la proposta
RESOLUCIÓ CLT/2894/2015, de 20 de novembre.
Aquesta resolució regula els ajuts tramitats per l'Oficina de Suport a la Iniciativa Cultural per a l'any 2016.
La modificació de les bases generals té com a objectiu principal ajustar les bases generals a la Llei 19/2014 de Transparència i a la Llei 17/2015 d'igualtat entre homes i dones.
Aquest text s'ha d'aplicar als ajuts que es convoquin a partir del 6 d'agost de 2016.
Aquest text modifica les bases específiques de les subvencions de cultura popular i tradicional per al 2016 i afegeix les bases que han de regular la nova línia de subvenció per a obres de restauració i conservació d'equipaments culturals.
Una notificació electrònica és una comunicació formal de l'Administració a la ciutadania que té els mateixos efectes que una notificació enviada per correu postal certificat.
El contingut de la notificació pot ser un requeriment de documentació o un acord del Consell d'Administració de l'OSIC.
Si no s'accedeix a una notificació abans de la data límit d'accés (que és de 10 dies naturals), es considera notificada a tots els efectes.
Això implica que, en cas de requeriment, el termini per aportar la documentació comença a comptar a partir del dia en què la notificació ha estat rebutjada o ha caducat.
Si no s'envia el document requerit dins del termini que estableix el requeriment, es pot considerar que desistiu de la sol·licitud, o bé es pot iniciar un procés de revocació, en funció el tipus de document de què es tracti.
Gran part de les notificacions que envia l'Oficina de Suport a la Iniciativa Cultural és un requeriment de factures i dels comprovants de pagament respectius.
L'OSIC també pot notificar una esmena o aclariment de la sol·licitud, o bé comunicar un acord del Consell d'Administració de l'OSIC.
En el moment d'emplenar el formulari de sol·licitud vàreu indicar per quina via volíeu rebre els avisos de les notificacions: per correu electrònic o bé per telèfon mòbil.
Per qualsevol d'aquestes dues vies rebreu els avisos de la notificació electrònica que hagi enviat l'OSIC.
Hi podeu accedir mitjançant un certificat digital, l'idCAT Mòbil o amb contrasenya (o codi) d'un sol ús.
És recomanable accedir a la notificació amb contrasenya (o codi) i evitar entrar-hi amb certificat digital, ja que pot donar problemes.
Per poder accedir a la notificació per correu electrònic necessiteu el NIF/CIF del destinatari de la notificació i el número de telèfon o correu electrònic que hagueu informat al formulari de sol·licitud.
Aquestes dades consten en el correu d'avís.
Recomanem que hi accediu amb paraules de pas.
Un cop heu accedit a la notificació electrònica i teniu el document que us hem enviat, si es tracta d'un requeriment de documentació, heu d'accedir a l'espai Estat dels meus tràmits de Tràmits gencat.
Necessitareu accedir-hi amb l'ID o número de cas i el NIF de l'entitat.
A l'apartat "Documentació" heu de buscar l'espai "Relació de factures" i penjar-hi un únic document o bé una carpeta comprimida, atès que només s'accepta un únic arxiu per a cada espai de tramesa.
El formulari de justificació es pot trobar a cada tràmit en línia de Tràmits gencat.
Els models de memòria de projecte i de liquidació, que s'han d'adjuntar al formulari de justificació, es poden trobar a la mateixa pàgina web, concretament a la pestanya "Documentació relacionada".
El termini per presentar el compte justificatiu finalitza, tret que les bases específiques indiquin el contrari, el darrer dia hàbil de gener de l'any següent al de la de concessió de la subvenció.
És un document que ha de ser elaborat per auditors inscrits com a exercents en el Registre oficial d'auditors de comptes (ROAC) i ha de complir els requisits de l'article 5.4 de l'Ordre ECO/172/2015, de 3 de juny.
Per a més informació de l'informe d'auditor, podeu consultar el punt 17,1.d) de les bases generals 2017.
Només l'han de presentar les entitats privades i empreses que hagin rebut un ajut del Departament de Cultura superior a 60.000 euros.
En alguns casos, les bases específiques poden preveure que no sigui obligatori presentar l'informe d'auditor.
És vàlid qualsevol model sempre que contingui la informació del punt 17.1.d) de les bases generals i compleixi amb l'Ordre ECO/172/2015, de 3 de juny.
A més a més, també s'ha d'aportar la documentació que consta en aquest mateix punt de les bases (17.1.b).
Es pot imputar l'IVA com a despesa en cas que la persona o entitat sol·licitant d'un ajut no pugui recuperar l'import aquest impost, és a dir, que no el pugui desgravar.
Heu d'emplenar la columna "amb IVA" en el supòsit que aquest impost no sigui recuperable, és a dir, que la persona beneficiària de l'ajut no pugui desgravar-ne la totalitat o una part.
Si no és el cas, heu d'emplenar la columna "sense IVA".
L'associacionisme cultural a Catalunya es caracteritza pel seu dinamisme, especialment en l'àmbit de la cultura popular i tradicional, que compta amb més de 4.000 entitats actives en l'actualitat.
Les entitats amb personalitat jurídica han d'inscriure's en el registre que gestiona la Direcció General de Dret i d'Entitats Jurídiques.
Podeu consultar els tràmits necessaris per a constituir una associació o fundació, inscriure-la al registre o modificar-ne els estatuts, entre d'altres, al web del Departament de Justícia.
En aquest portal també podreu consultar la Guia d'entitats, una aplicació que permet accedir a les dades identificatives de les associacions, les fundacions privades, els col·legis professionals, les acadèmies corporatives, les entitats religioses i les federacions de Catalunya.
Així mateix, existeixen nombrosos recursos en línia on les entitats culturals poden trobar informacions d'interès, com ara les pàgines web de la confederació L'Ens de l'Associacionisme Cultural Català, la plataforma d'entitats i voluntaris Xarxanet i el centre de serveis a les associacions de l'Ajuntament de Barcelona Torre Jussana.
En aquest a pàgina trobareu eines formatives desplegades directament per la Direcció General de Cultura Popular i Associacionisme Cultural o bé per entitats de l'àmbit de la cultura popular.
Amb diferents formats i continguts, s'adrecen a públics variats: gestors i tècnics de cultura, estudiants o persones interessades en l'aprenentatge i la transmissió de coneixements específics de l'àmbit de la cultura popular i tradicional.
El Centre de documentació engloba en la seva denominació tres entitats interconnectades: la Biblioteca de Patrimoni Etnològic, l' Arxiu de Patrimoni Etnològic i la Fonoteca de Música Tradicional Catalana (FMTC).
S'adreça a qualsevol persona interessada en cultura popular i tradicional del territori i a un públic especialitzat amb necessitats d'informació molt específiques, com per exemple investigadors/es en folklore i etnologia, experts/es o col·leccionistes en imatgeria popular, especialistes en etnomusicologia, història, antropologia, etc.
Quan surt aquest missatge vol dir que el navegador d'Internet l'intenta obrir el formulari amb una versió que l'Adobe que no sap llegir.
Per obrir el document, cal que aneu a la carpeta de descàrregues d'Internet on s'ha desat el formulari, premeu botó dret del ratolí: "obrir amb" i seleccioneu "Adobe reader".
Necessitareu tenir la versió 9.1 o superior de l'Adobe Reader.
Si no la teniu, us la podeu descarregar de forma gratuïta al web d'Adobe.
Una altra manera per obrir el formulari des del navegador d'Internet és desactivar el mode de visualització de PDF que ve per defecte en els navegadors.
Si es desactiva, s'obrirà automàticament el formulari.
Per a més informació consulteu el manual Com tramitar en línia de Tràmits gencat.
Amb Chrome i amb Firefox no hauria de donar cap problema.
Segurament, teniu el certificat instal·lat al vostre navegador d'internet i l'únic pas que resta és fer una còpia de l'arxiu del certificat i baixar-la a una carpeta del vostre ordinador a fi que la pugueu trobar quan us toqui signar el PDF.
Per fer-ho, heu d'anar a opcions o preferències del navegador i a opcions avançades, buscar "Certificats".
Aneu a la pestanya "Els meus certificats" i marqueu l'opció "Baixar una còpia" o "exportar certificat".
Haureu de posar-li un nom a l'arxiu de certificat i informar de la contrasenya.
És molt important que el format amb què us descarregueu el certificat sigui.pkcs12 (.p12).
Ara ja teniu el certificat desat en una carpeta del vostre ordinador i quan hagueu de signar el formulari de sol·licitud ja podreu trobar ràpidament l'arxiu del certificat digital.
Recomanem que aneu a l'oficina de registre en què us vàreu donar d'alta el certificat perquè revoquin l'antic i us en facin un de nou, amb contrasenya nova.
Si es tracta d'una incidència tècnica causada per una aturada de Tràmits gencat i que no us permeti enviar a tramitar el formulari de sol·licitud, haureu de fer una captura de pantalla de l'espai de tramitació de la sol·licitud en què es vegi clarament el missatge d'error que us retorna la plataforma.
Caldrà que envieu la captura, juntament amb el formulari de sol·licitud a la bústia de contacte de la Generalitat i a la bústia de l'OSIC: [EMAIL].
Un cop haguem rebut la vostra incidència, verificarem si efectivament aquesta era aliena a la persona sol·licitant i iniciarem el procés per resoldre la incidència.
Disposem d'un servei presencial de tramitació atesa en l'enviament de sol·licituds.
Per fer-ne ús heu trucar al 933162847.